CELEX: 62009CN0002
Language: lt
Date: 2009-01-06 00:00:00
Title: Byla C-2/09 2009 m. sausio 6 d. Varhoven administrativen Sad (Bulgarija) pateiktas prašymas priimti prejudicinį sprendimą byloje Peter Dimitrov Kalinchev prieš Regionalna Mitnicheska Direktsia — Plovdivas

7.3.2009   
            
            
               LT
            
            
               Europos Sąjungos oficialusis leidinys
            
            
               C 55/19
            
         2009 m. sausio 6 d.Varhoven administrativen Sad (Bulgarija) pateiktas prašymas priimti prejudicinį sprendimą byloje Peter Dimitrov Kalinchev prieš Regionalna Mitnicheska Direktsia — Plovdivas
   
   (Byla C-2/09)
   (2009/C 55/31)
   Proceso kalba: bulgarų
   Prašymą priimti prejudicinį sprendimą pateikęs teismas
   Varhoven administrativen Sad
   Šalys pagrindinėje byloje
   
      Ieškovas: Peter Dimitrov Kalinchev
   
      Atsakovė: Regionalna Mitnicheska Direktsia — Plovdivas
   Prejudiciniai klausimai
   
               1.
            
            
               Ar 1992 m. vasario 25 d. Tarybos direktyvos 92/12/EEB dėl bendros tvarkos, susijusios su akcizais apmokestinamais produktais, ir jų laikymu, judėjimu ir kontrole (1), 3 straipsnio 3 dalis leidžia valstybėms narėms nustatyti į jų teritoriją importuojamų naudotų automobilių apmokestinimo akcizu tvarką, jei šio mokesčio tiesiogiai nereikia mokėti antrą kartą įsigijant šioje teritorijoje jau esančius tokius automobilius, už kuriuos jau buvo sumokėtas akcizas pirmą kartą importuojant juos į valstybės narės teritoriją?
            
         
               2.
            
            
               Kaip reikia, aiškinant EB 90 straipsnio pirmąją pastraipą, suprasti žodžius „panašūs vidaus gaminiai“:
               
                           a)
                        
                        
                           ar tai yra konkrečius vidaus mokesčius nustačiusioje valstybėje narėje pagaminti gaminiai, arba
                        
                     
                           b)
                        
                        
                           šios valstybės narės teritorijoje jau esantys gaminiai, nepaisant jų kilmės.
                        
                     
         
               3.
            
            
               Atsižvelgiant į atsakymus į du pirmuosius klausimus, ar EB 25 straipsnis ir EB 90 straipsnio pirmoji pastraipa draudžia nustatyti skirtingą automobilių apmokestinimo akcizu tvarką, kurią Bulgarijos Respublika įtvirtino ZADS 30 ir 40 straipsniuose ir kuri priklauso nuo automobilio gamybos metų ir nuvažiuotų kilometrų skaičiaus?
            
         
      (1)  OL L 76, p. 1; 2004 m. specialusis leidimas lietuvių k. 9 sk., 1 t., p. 179.